L’Ajuntament de Cocentaina, satisfet amb les II Jornades de Sostenibilitat — Pagina 66, Noticias de Alcoy y de El Comtat
L’Ajuntament de Cocentaina ha fet una valoració positiva de les II Jornades Cocentaina cap a la Sostenibilitat.
Amb el fil conductor del canvi climàtic i la biodiversitat, totes les activitats portades endavant han captat l’interés dels participants. El secretari autonòmic de Medi Ambient, Julià Álvaro, va donar inici a unes jornades que van continuar amb activitats diàries: DVD sobre reciclatge, catàleg d’arbres monumentals, estació meteorològica, exposicions de fotos sobre biodiversitat o eixides de camp han sigut algunes d’aquestes activitats.
Una visita als horts urbans de L’Alcavonet ha sigut una de les activitats que més ha sorprés, ja que molts desconeixien l’existència i utilitat de tindre un hort urbà. El dia sense cotxes i les diferents conferències al llarg de les jornades han completat unes jornades que des de la regidoria de Medi Ambient esperen que tinguen vida en moltes més edicions.